ОБАВЕШТЕЊЕ ГРАЂАНИМА О ПРИКУПЉАЊУ ИНФОРМАЦИЈА О НАСТАЛОЈ ШТЕТИ УСЛЕД ВРЕМЕНСКИХ НЕПРИЛИКА НА ГРАЂЕВИНСКИМ ОБЈЕКТИМА И ПОЉОПРИВРЕДНОМ ЗЕМЉИШТУ 13. И 21. ЈУЛА 2023. ГОДИНЕ НА ТЕРИТОРИЈИ ГРАДА СОМБОРА

Датум: 24. јул 2023. године

Градско веће Града Сомбора је на 163. Седници формирало Комисију за процену штете и потреба на грађевинским објектима и пољопривредним земљиштима након елементарних и других непогода и то у данима 13. и 21. јула 2023. године, на територији града Сомбора.

Грађани могу да приложе информације о претрпљеној штети попуњавањем података у Обрасцу, и то сваког радног дана од 8 до 15 часова, путем бројева телефона: **066/833-12-02** и **025/468-130**. За пријаву штете, грађани могу доћи и лично у месну заједницу у насељеном месту у којем живе или у зграду Жупаније, Трг цара Уроша 1, 25000 Сомбор, у канцеларију бр. 154. Пријава штете се може обавити и електронским путем, слањем попуњеног Обрасца на следећу електронску адресу: **svetlana.polic@sombor.rs**

Електронски можете преузети Образац **овде.**

Након попуњеног Обрасца, формирана Комисија излази на место пријављене штете.

Молимо грађане да унапред припреме податке за унос у Образац за пријаву штете.